Rosa Luxemburg-fondaĵo

La Fondaĵo Roza Luksemburg por Socia Analizo kaj Politika Edukado (plennome germane Rosa-Luxemburg-Stiftung Gesellschaftsanalyse und politische Bildung, akronime RLS) estas germana fondaĵo aligita kun la Maldekstra Partio (Die Linke) kaj situanta ĉe Friedrichshain de Berlino. Ĝi estas nomita laŭ Roza Luksemburg, la politikisto kaj reprezentantino de la eŭropa laborista movado, kaj konsideras sin dediĉita al la intelektaj principoj de demokratia socialismo. La fondaĵo estas unu el la ĉefaj provizantoj de politika edukado en Germanio. La sidejo de la Fondaĵo Roza Luksemburg en Berlino laborigas ĉirkaŭ 100 homojn. Filioj de la Fondaĵo estas malfermitaj en Bruselo, Varsovio, Moskvo, Kievo, San-Paŭlo, Kito, Meksikurbo, Dakaro, Daresalamo, Tunizo, Johanesburgo, Tel-Avivo, Jerusalemo (Ramalaho), Nov-Delhio, Pekino kaj Hanojo. Ĝia rusa filio funkciis ĝis la 8-a de aprilo 2022 kaj en julio 2025 la ĝenerala prokuroro deklaris ĝin "nedezirinda organizaĵo en Rusio". Referencoj Vidu ankaŭ Desiderius Erasmus-fondaĵo (AfD) Friedrich Ebert-fondaĵo (SPD) Fondaĵo Friedrich Naumann por Libereco (FDP) Fondaĵo Hanns Seidel (CSU) Heinrich Böll-fondaĵo (Die Grünen) Konrad Adenauer-fondaĵo (CDU) Fondaĵo Kurt Löwensteihl (Socialista Junularo de Germanio - Falkoj) Eksteraj ligiloj Oficiala retejo Rosa-Luxemburg-Stiftung Brusela Oficejo